વહેલી સવારે પાંચ વાગ્યે ગમે તેવો વરસાદ હોય કે ઠંડી હોય ભગત ની પ્રભાત ફેરી (ધૂનની) નીકળે છે.પ્રભાત ફરી મા પોતે મંજીરા વગાડતા જાય અને ધૂન-ભજન ગાતા જાય અને ગામના દરેક મંદીરે દર્શન કરતા જાય.આ રીતે પ્રભાત ફેરી કર્યા બાદ ઘરે સેવાપૂજા કરી ગલીએ ગલીએ ફરી લુલી લંગડી ગાયો,વાછરડાઓની દવાદારૂ કરી તેમને ગૌશાળા સુધી પહોંચાડે છે.ત્યારબાદ ગૌશાળામાં સાફસુફી (વાહીદુ) કરી ગાય ને નીરણ નાખી પાણી પીવડાવી તેઓ રામરોટી ઘર ચાલેછે ત્યાં જઇ નિરાધાર અપંગ અને અભિયાગત તેમજ બાવા સાધુ સંત ફકીરોને પોતે પીરસીને જમાડે છે તેમજ દાન દક્ષિણા આપે છે. ગૌશાળામાં ૨૫૦ ગાયો છે તેમને દરરોજ રૂ. ૫૦૦૦ (પાંચહજાર) ની દરરોજ નિરણ (ઘાસચારો) જોઇએ છે તેમજ નિયમીત દરરોજ રૂ. ૫૦૦ નું પક્ષીઓને ચણ નાખવામાં આવે છે આ ઉપરાંત દરરોજસાંજે ૨૫૦ રૂ. નુ કિડીયાળુ પૂરવામાં આવે છે. દરમાસે એક્વાર શુદ્ધ ઘી માં સુકોમેવો નાખી લાડુ બનાવી ગાયોને તેમજ કુતરાઓને ખવડાવવામાંઆવે છે.તદ ઉપરાત ગરીબ નિરાધાર દુ:ખી માણસોને ભોજન દવાખાના ખર્ચ તેમજ દવાનો ખર્ચ આપવામાં આવે છે.ગામમાં દરેક માંદા પશુપંખી જનાવર માટે સેવા સારવાર તેમજ પાટાપીંડી પણ દરરોજ કરવામાં આવે છે તેમજ દર અઠવાડિયે ગૌશાળામાં ભગત ધ્વારા પશુ ડોકટરની વિઝીટ કરાવી પશુઓની સારસંભાળ લેવામાં આવે છે. ગૌશાળા માંથી ગાય વાછરડુ કે જેમને જોઈતા હોય તેમને કોઇ પણ જાતની રકમ લીધા વિના આપવામાં આવે છે અને યારે ન જોઇતા હોય ત્યારે ફરી ગૌશાળામાં મુકી જવાની સુચના આપવામાં આવે છે તેમજ ગૌશાળામાં ખાતર સિવાય કોઇપણ વસ્તું વેચવામાં આવતી નથી . આ ઉપરાંત ગામમાં કે અન્ય જગ્યાએ કોઇ ધાર્મિક સારામાઠા પ્રસગોએ ધૂન ભજન કિર્તનનો કાર્યક્રમ હોય તો ગોબરભાઈ ભગત તેમજ તેમના મંડળના અન્ય દશથી પંદર નિસ્વાર્થ યુવાનો ધૂન ભજન કિર્તન બોલી જે કાંઈ ફંડફાળાની રકમ થાય તે રકમ જેમના ઘરે ભજન કે ધૂન હોય તેમનાજ ઘરધણી હાથથીજ ગૌશાળા અન્ય સેવાકિય પ્રવૃત્તિ માં વાપરવામાં આવે છે આથી કોઇ રકમ દાન ભેટમાં મળેલી હોય તે રકમ ગોબરબાપા ભગત લેતા નથી હાથશુદ્ધા અડાડતા નથી આવી પ્રવૃત્તિ ને ધ્યાને લઈ અગાવ ગુજરાત સરકાર તરફથી આ રામભરોસે ગૌશાળા મંડળને રૂ. ૧૦,૦૦૦ અંકે રૂપિયા દશહજાર ઈનામ પણ મળેલ છે. ‘ભગત ની આવી સેવાકીય પ્રવ્રૂતિ થી ગામના યુવાનોને પણ સેવાકીય પ્રવ્રૂતિ કરવાની પ્રેરણા મળીછે અને હાલ પણ કુંકાવાવ ગામના યુવાનો નિ:સ્વાર્થ ભાવે ગૌશળા માં ગાયોને નિરણ નાખવા,પાણી પાવા, પાટાપીંડી અને સાફસુફી કરવામાં મદદરૂપ થાય છે.’ ગૌશળા માં ગાયોની સંખ્યા વધી જતા જગ્યા ઓછી પડ્તી હોવાથી જાળીયાપીર હનુમાનજી સામે બીજી ગૌશળા બનાવવામાં આવીછે.જ્યાં અમુક કામ થોડુ બાકી છે.માટે કોઇ ફંડ ફાળો કે કોઇપણ સહાય માટે કોઇ ને કહેવામાં આવતુ નથી .”ભગત નો નિયમછે સ્વૈછીક દાન આપે તો ના નહિ પણ કોઇ ને કહેવુ નહી. કોઇનો સંતોષ એ જ ભગત બાપાનો નફો છે.” આ પરથી એક પન્કતી યાદ આવેછે.